นายวิษณุ เครืองาม รองนายกรัฐมนตรี กล่าวถึงการหารือระหว่างตัวแทนพรรคการเมือง คณะกรรมการการเลือกตั้ง หรือ กกต. และ คณะรักษาความสงบแห่งชาติ หรือ คสช. เมื่อวันที่  25  มิ.ย.ที่ผ่านมาว่า ยังไม่ได้มีการพูดคุยถึงการคลายล็อกให้ภาคประชาชนออกมาแสดงความคิดเห็นทางการเมืองได้อย่างเต็มที่ ทุกอย่างยังคงเป็นไปตาม คำสั่ง คสช.ที่  53 / 2560  โดยการหารือในรอบต่อไปยังไม่มีการกำหนดวันจนกว่ากฎหมายประกอบรัฐธรรมนูญที่เหลืออยู่  2  ฉบับ จะประกาศใช้ในราชกิจจานุเบกษา ซึ่งอาจจะเป็นการหารือร่วมกับนายกรัฐมนตรี